Geen beurtkrag vir Namibië nie
Die Namibiese Adjunk Minister van Energie Kornelia Shilunga het met Kosmos 94.1 Nuus gepraat oor kragvoorsiening in die land en dat daar geen beurtkrag op die oomblik beplan word nie.Sy het gereageer op Eskom wat Suid-Afrikaners maan om krag met omsigtigheid te gebruik om beurtkrag te voorkom met die koue weer wat oppad is.
Aardbewing in Karibib se-omgewing
Die Namibiese Ministerie van Myne en Energie het bevestig dat‘n aardbewing van 3komma 9 op die Richterskaal sowat 85 kilometer suid van Karibib vroeg vanoggend voorgekom het. Bufelo Lushetile, die Adjunk Direkteur van die Geofisika-afdeling by die Ministerie het meer besonderhede.
Professionele joernalistiek nou belangrik
Kundiges wys daarop dat professionele joernalistiek nou plaaslik en internasionaal van groot belang en noodsaaklik is en dat inligting korrek hanteer en versprei moet word .Professor Lizette Rabe hoogleraar in joernalistiek aan die Universiteit van Stellenbosch het die situasie so opgesom.
Kouefront hou gevare in vir Wes-Kaap
Die Nasionale Seeredding-instituut waarsku mense om weg te bly van die kus wanneer ‘n kouefront die Wes-Kaap vandag tref. Die Suid-Afrikaanse Weerdiens voorspel swaar reën en sterk wind wat kan lei tot onstuimige seetoestande en skade aan infrastruktuur oral in die provinsie. Craig Lambinon van die NSRI sê klein hawens se bedryf kan ook ontwrig word en kleiner bote kan probleme ondervind ter see:
Talle skole steeds gesluit weens ontoereikende water
Verskeie skole in die Kavango Oos-streek is steeds gesluit weens ontoereikende watertoevoer. Kleuters en Graad 1 tot 3 leerders het gevolglik by die betrokke skole nog nie klasse hervat nie en by sommige skole is die Graad 11 en 12 leerders ook nie terug vir fisiese bywoning nie. Dylan Mukoroli Nanso se Nasionale Woordvoerder het met Kosmos 94.1 Nuus gepraat...
Waarskynlik weer beurtkrag vanaand in SA
Eskom in Suid-Afrika sê dit is hoogs waarskynlik dat beurtkrag vanaand ingestel sal word. Die kragvoorsiener sê een kragopwekkingseenheid by die Tutuka-kragstasie is buite werking terwyl ‘n ander eenheid van die rooster verwyder is en nog ‘n eenheid ook by Lethabo verwyder is. Die heraanskakeling van kragopwekkingseenhede by die Duvha- en Kendal-kragstasies is uitgestel. Eskom se woordvoerder, Sikonathi Mantshantsha, het aan CapeTalk gesê dat enige bykomende onderbrekings die vermoë om elektrisiteit te lewer sal benadeel:
Namfisa ontbloot onregverdige prysstrukture vir mediese fondse
Namfisa, die owerheid wat toesig hou oor finansiële instellings in Namibië het moontlike onregverdige behandeling en prysstrukture blootgelê ingevolge mediese fondse. Ingevolge die inligting word spesiale tariewe aangebied aan groepe soos maatskappye. Die Bestuurder van Korporatiewe Kommunikasie by Namfisa, Victoria Muranda het met Kosmos 94.1 Nuus gepraat..
Kenner oor Namibiese geskiedenis bied analise aan in Duitsland
‘n Virtuele bespreking word vanaand vanaf 6uur in Duitsland gehou deur Dr Henning Melber, ‘n kenner in die geskiedenis van Afrika en veral Namibië. Hy bied ‘n kritiese analise aan oor kontemporêre neigings in Duitsland oor die land se koloniale geskiedenis, wat die 1904 tot 1908 volksmoord insluit. Hy noem dit koloniale geheueverlies. Hy het met Kosmos 94.1 Nuus gepraat.
Nuwe ventilator in SA ontwikkel om Covid-19 pasiënte te help
Die Wetenskaplike en Nywerheids-navorsingsraad in Suid-Afrika het in samewerking met ‘n aantal plaaslike vennote, ‘n ventilator ontwikkel om pasiënte met asemhalings-komplikasies as gevolg van Covid-19 te behandel. Die projek vorm deel van die regering se nasionale ventilator-projek, onder leiding van die Departement van Handel, Nywerheid en Mededinging, wat deur die Solidariteitsfonds ondersteun word. Die WNNR se woordvoerder, David Mandaha, sê die stelsel maak gebruik van die standaard hospitaal-suurstofgraad-toevoer en sal by verskillende hospitale regoor die land gebruik word.
Namibiese Brouery reageer op skenking aan shebeens
Die Namibiese Brouerye het onlangs reinigers en gesigmaskers oorhandig aan die Namibiese Shebeens Vereniging ter ondersteuning van die stryd teen Covid-19. Die Besturende Direkteur van die Namibiese Brouerye, Marco Wenk sê die donasie sal 300 shebeens landswyd help om 'n veilige en higiëniese omgewing vir kliënte en verbruikers te skep. Roux-ché Locke, die O&L Groepsbestuurder vir Eksterne Betrekkinge het met Kosmos 94.1 Nuus gepraat..
En toe is daar 615
Die Namibiese Minister van Gesondheid het 22 nuwe gevalle van Covid-19 in Namibië bevestig wat die totaal te staan bring op 615. Een geval is van Oshakati en een is ook in Lüderitz aangemeld. Minister Shangula het meer...
Kommunikasie krities in Covid-tyd
Effektiewe kommunikasie stelsels is van kritiese belang tydens die korona-pandemie, veral om inligting te versprei en natuurlik, afstandsonderrig toe te laat namate inperkings plaasvind. Laban Hiwilepo, die waarnemende Hoof Uitvoerende Beampte by Telecom Namibië sê verskeie aksies moes onmiddellik deurgevoer word.
12 Jun Bernadus Swartbooi gesels oor 'n nuwe toekoms vir Namibië
6 Jul Nam stap aan na 500 gevalle
6 Jul Kripto-handelaar bankrot verklaar
6 Jul Geingob oor inperkings in verskillende streke...
8 Jul Namibiese Brahman Telersvereniging reageer op die skikkingsooreenkoms met Danie Botes.
1 Jul Swartbooi praat oor NV chaos
2 Jul Jongste oor leerders se terugkeer na Namibiese skole
7 Jul 'Korona kom nie net van Walvisbaai nie'
1 Jul Wil jy 'n naweek weg wen na Kifaru Luxury Lodge?
9 Jul En toe is daar 615
1 Jul Ekonomiese vryheid is ver weg
30 Jun Shangula bevestig nog 7